3 wat glo onwettig jag se saak uitgestel | Netwerk24
Deur Cara-Lee Dorfling 24 April 2017 20:56
Drie mans van Tarkastad het Maandag hul tweede hofverskyning op aanklag van onwettige jag gemaak.
Nico Scheepers (20), Simphiwe Ntantiso (23) en Simon Spark (19) het Maandag vlugtig in die hof voorgekom.
Hulle word aangekla van die onwettige jag van diere op die plaas Eensaam in die Tarkastad-distrik.
Volgens kapt. Lariane Jonker, polisiewoordvoerder, het die polisie inligting van onwettige jagaktiwiteite ontvang en dit opgevolg.
Die drie is op 20 Februarie tydens ’n ondersoek in hegtenis geneem toe hulle met drie springbokke in hul besit betrap is.
Al drie is van onwettige jag aangekla, asook die besit van onwettige ammunisie.
Hulle is elkeen op R1 000 borgtog vrygelaat.
Jonker sê die saak is Maandag tot 25 Mei vir verdere ondersoek uitgestel.
Meer oor: Hofsaak
Deernis met stomme diere kort
3 mense aangekeer vir onwettige jag
Yanks kan nou Bambi se ma skiet
Jag is g’n edel en opregte sport